Neuvoston direktiivi 96/13/EY, annettu 11 päivänä maaliskuuta 1996, direktiivin 77/780/ETY 2 artiklan 2 kohdan muuttamisesta tiettyjä luottolaitoksia koskevien pysyvien poikkeusten luettelon osalta



Virallinen lehti nro L 066 , 16/03/1996 s. 0015 - 0016



NEUVOSTON DIREKTIIVI 96/13/EY, annettu 11 päivänä maaliskuuta 1996, direktiivin 77/780/ETY 2 artiklan 2 kohdan muuttamisesta tiettyjä luottolaitoksia koskevien pysyvien poikkeusten luettelon osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta 12 päivänä joulukuuta 1977 annetun ensimmäisen direktiivin 77/780/ETY (1) ja erityisesti sen 2 artiklan 2 ja 3 kohdan, ottaa huomioon komission ehdotuksen, sekä katsoo, että direktiivin 77/780/ETY 2 artiklan 2 kohdassa säädetään, että tiettyjen jäsenvaltioiden tietyt luottolaitokset kuuluvat pysyvästi sen soveltamisalan ulkopuolelle, mainitun direktiivin 2 artiklan 3 kohdan mukaan neuvosto päättää 2 kohdassa olevan luettelon mahdollisista muutoksista komission ehdotuksesta ja kuulee tätä varten pankkialan neuvoa-antavaa komiteaa; tietyt jäsenvaltiot ovat pyytäneet, että mainittua luetteloa tarkasteltaisiin uudelleen, tämän direktiivin hyväksyminen on asianmukaisin tapa toteuttaa mainitut tavoitteet; tässä direktiivissä rajoitutaan näiden tavoitteiden saavuttamisen kannalta vähimpään mahdolliseen eikä ylitetä tarkoitusta varten vaadittavaa tarvittavaa tasoa, tämä direktiivi koskee Euroopan talousaluetta (ETA); Euroopan talousalueesta tehdyn sopimuksen 99 artiklassa säädettyä menettelyä on noudatettu, ja tämän direktiivin hyväksymisestä on kuultu neuvoston direktiivillä 77/780/ETY perustettua pankkialan neuvoa-antavaa komiteaa, ON ANTANUT TÄMÄN DIREKTIIVIN: 1 artikla Korvataan direktiivin 77/780/ETY 2 artiklan 2 kohta seuraavasti: "2. Sitä ei sovelleta - jäsenvaltioiden keskuspankkeihin; - postisiirtoa hoitaviin laitoksiin; - Belgiassa "Institut de Réescompte et de Garantie" - / "Herdiscontering- en Waarborginstituut" -nimiseen laitokseen; - Tanskassa "Dansk Eksportfinansieringsfond"-, "Danmarks Skibskreditfond"- ja "Dansk Landbrugs Realkreditfond" -nimisiin laitoksiin; - Saksassa "Kreditanstalt für Wiederaufbau" -nimiseen laitokseen, yrityksiin, joita "Wohnungsgemeinnützigkeitsgesetz"-nimisen lain nojalla pidetään osana valtion asuntopolitiikkaa ja jotka eivät pääasiallisesti harjoita pankkitoimintaa, sekä yrityksiin, joita kyseisen lain nojalla pidetään voittoa tavoittelemattomina asuntoalan yrityksinä; - Kreikassa "ÅëëçíéêÞ ÔñÜðåæá Âéïìç÷áíéêÞò Áíáðôýîåùò"-, "Ôáìåßï Ðáñáêáôáèçêþí êáé Äáíåßùí"- ja "Ôá÷õäñïìéêü ÔáìéåõôÞñéï" -nimisiin laitoksiin; - Espanjassa "Instituto de Crédito Oficial" -nimiseen laitokseen; - Ranskassa "Caisse des dépôts et consignations" -nimiseen laitokseen; - Irlannissa "credit unions"- ja "friendly societies" -nimisiin luotto-osuuskuntiin; - Italiassa "Cassa Depositi e Prestiti" -nimiseen laitokseen; - Alankomaissa seuraaviin laitoksiin: "Nederlandse Investeringsbank voor Ontwikkelingslanden NV", "NV Noordelijke Ontwikkelingsmaatschappij", "NV Industriebank Limburgs Instituut voor Ontwikkeling en Financiering" sekä "Overijsselse Ontwikkelingsmaatschappij NV"; - Itävallassa yrityksiin, joita pidetään voittoa tavoittelemattomina rakennusalan yrityksinä, sekä "Österreichische Kontrollbank AG" -pankkiin; - Portugalissa "Caixas Económicas" -laitoksiin, jotka ovat olemassa 1 päivänä tammikuuta 1986 ja jotka eivät ole osakeyhtiömuotoisia, ja "Caixa Económica Montepio Geral" -laitokseen; - Suomessa "Teollisen yhteistyön rahasto Oy / Fonden för industriellt samarbete Ab"- ja "Kera Oy / Kera Ab" -nimisiin laitoksiin; - Ruotsissa "Svenska Skeppshypotekskassan" -nimiseen laitokseen; - Yhdistyneessä kuningaskunnassa seuraaviin laitoksiin: "National Savings Bank", "Commonwealth Development Finance Company Ltd.", "Agricultural Mortgage Corporation Ltd.", "Scottish Agricultural Securities Corporation Ltd.", "Crown Agents for Overseas Governments and Administrations", luotto-osuuskuntiin sekä kunnallisiin pankkeihin." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 16 päivään huhtikuuta 1996 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiivin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä maaliskuuta 1996. Neuvoston puolesta L. DINI Puheenjohtaja (1) EYVL N:o L 322, 17.12.1977, s. 30, direktiivi sellaisena kuin se on viimeksi muutettuna direktiivillä 95/26/EY (EYVL N:o L 168, 18.7.1995, s. 7).